《皇佑四年春重到浦城县南峰寺因怀旧游》
宋代·陈襄

重到南峰寺，寻思九日游。
黄花何处去，白雪有谁留。
薄宦三千里，流光四十秋。
归来见诸子，林下好相求。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。